ශ්‍රී ලංකාව මේ වන විටත් සංචාරකයන් සඳහා ආකර්ෂණීය මෙන් ම වඩා ආරක්ෂිත රටක් බවට පත්වීම මෙලෙස සංචාරකයන්ගේ වර්ධනයට හේතුව බව බෙල්ජියමේ ශ්‍රී ලංකා තානාපති රවිනාත ආරියසිංහ මහතා ප්‍රකාශ කරයි.ඒ මහතා මේ බව ප්‍රකාශ කර ඇත්තේ බ්‍රසල්ස් සිට කොළඹ දක්වා ඍජු ගුවන් ගමන් ආරම්භ කිරීම නිමිත්තෙන් බ්‍රසල්ස් ජාත්‍යන්තර ගුවන් තොටුපළේ පසුගියදා පැවැති උත්සවයක් අමතමිනි.පසුගිය සැප්තැම්බර් මාසය වන විට බෙල්ජියානු සංචාරකයන් වැඩි ප්‍රමාණයක් ශ්‍රී ලංකාවට පැමිණ තිබෙන අතර සමස්තයක් ලෙස යුරෝපීය සංචාරකයන්ගේ පැමිණීම ද සියයට 50කින් වර්ධනය වී තිබෙන බව ශ්‍රී ලංකා තානාපතිවරයා ප්‍රකාශ කර ඇත..